Blaze7451/Wiki-th-20250601 huggingface dataset:
ปริซึมเซนาร์มง

หลักการทำงานของปริซึมเซนาร์มง
ปริซึมเซนาร์มง (Sénarmont prism) เป็นโพลาไรเซอร์ชนิดหนึ่ง สร้างจากปริซึมสองชิ้นที่ทำโดยวัสดุที่มีสมบัติการทำให้เกิดการหักเหสองแนว เช่น แคลไซต์ ซึ่งประกอบเข้าด้วยกัน ปริซึมเซนาร์มงตั้งชื่อตาม อ็องรี อูว์โร เดอ เซนาร์มง (Henri Hureau de Sénarmont) นักฟิสิกส์ชาวฝรั่งเศส มีลักษณะคล้ายกับปริซึมโรชง และ ปริซึมวอลลัสตัน
ภายในปริซึมเซนาร์มง รังสีโพลาไรซ์ s (นั่นคือ รังสีที่มีทิศทางของโพลาไรซ์ตั้งฉากกับระนาบการหักเหและสะท้อนของรังสี) ผ่านไปโดยไม่มีการเบี่ยงเบน ในขณะที่รังสีโพลาไรซ์ p (ซึ่งมีทิศทางโพลาไรซ์ในแนวขนานกับระนาบ) เกิดการหักเหที่ส่วนรอยต่อภายในไปยังทิศทางอื่น ภายในปริซึมชิ้นแรกนั้น รังสีทั้งสองจะยังเป็นรังสีสามัญ (รังสี o) เนื่องจากทิศทางของโพลาไรเซชันทั้งสองตั้งฉากกับแกนเชิงแสงซึ่งเป็นทิศทางของการแพร่กระจาย ในปริซึมที่สอง รังสีโพลาไรซ์ s จะยังคงไม่เปลี่ยนแปลง (ยังคงเป็น รังสี o) ในขณะที่รังสีโพลาไรซ์ p จะเปลี่ยนแปลงไปกลายเป็นรังสีวิสามัญ (รังสี e) โดยมีส่วนประกอบของโพลาไรเซชันตามแกนเชิงแสง ดังนั้น รังสีโพลาไรซ์จึงไม่หักเหเนื่องจากดรรชนีหักเหยังคงไม่เปลี่ยนแปลงบนรอยต่อ ในทางกลับกัน รังสีโพลาไรซ์ p จะหักเหเนื่องจากดรรชนีหักเหเปลี่ยนแปลงไปเมื่อเปลี่ยนจากรังสี o ไปเป็นรังสี e
ปริซึมเซนาร์มงมีโครงสร้างและการทำงานคล้ายกับปริซึมโรชง เนื่องจากในโพลาไรเซอร์ทั้งสองแบบ รังสีที่ไม่หักเหคือรังสี o ด้านหลังส่วนต่อประสานภายใน ในขณะที่รังสีที่หักเหคือรังสี e อย่างไรก็ตาม ในปริซึมโรชง รังสีโพลาไรซ์ p ยังคงเป็นรังสี o ทั้งสองด้านของรอยต่อ ดังนั้นจึงไม่หักเห ในขณะที่รังสีโพลาไรซ์ s เปลี่ยนจากรังสี o เป็นรังสี e ดังนั้นจึงเบี่ยงเบนไป

**อ้างอิง**
หมวดหมู่:โพลาไรเซชัน
หมวดหมู่:ปริซึม
ปริซึมอับเบอ

ปริซึมอับเบอ (Abbe prism) เป็นองค์ประกอบทางทัศนศาสตร์ ที่ตั้งชื่อตามผู้ประดิษฐ์คือ แอ็นสท์ อับเบอ นักฟิสิกส์ชาวเยอรมัน เป็นประเภทที่คล้ายกับปริซึมเปลลิน–โบรกาโดยเป็นปริซึมสำหรับกระจายแสงไปในมุมคงที่

**โครงสร้าง**
ปริซึมอับเบอ (ภาพไม่ได้วาดตามมาตราส่วน ใช้สำหรับการอ้างอิงเท่านั้น)
ปริซึมชนิดนี้เป็นก้อนกระจกแก้วมุมฉากที่มีมุมสามมุม 30°-60°-90° เมื่อใช้งาน ลำแสงจะเข้ามาจากพื้นผิว AB และหลังจากการหักเห แสงจะเกิดการสะท้อนกลับทั้งหมดจากพื้นผิว BC ไปยังพื้นผิว AC แล้วเกิดการหักเหออกจากพื้นผิว AC ปริซึมนี้ได้รับการออกแบบให้แสงที่ความยาวคลื่นเฉพาะค่าเบี่ยงเบนไป 60° (เทียบกับทิศทางเดิม) เมื่อออกจากปริซึม นี่คือมุมเบี่ยงเบนต่ำสุดที่จะเบี่ยงเบนได้ภายในปริซึมนี้ สำหรับความยาวคลื่นอื่น ๆ ของแสงจะเบี่ยงเบนไปในมุมที่กว้างกว่า อ้างอิงจากรูปด้านขวา สามารถทำการหมุนโดยมีจุด O เป็นจุดใด ๆ บนระนาบของภาพโดย AB เป็นแกนการหมุน เพื่อเลือกความยาวคลื่นที่จะให้เบี่ยงเบนไป 60° ได้
อนึ่ง อย่าสับสนระหว่างปริซึมของอับเบอชนิดนี้ที่ใช้สำหรับการกระจาย กับปริซึมชนิดอื่นที่มีชื่อของอับเบออยู่ ได้แก่- ปริซึมปอร์โร–อับเบอ- ปริซึมอับเบอ–เคอนิช
ซึ่งเป็นปริซึมสำหรับเปลี่ยนทิศทางแสง โดยไม่ได้ทำหน้าที่กระจายแสง

**อ้างอิง**
 isbn=978-0-8053-8566-3
หมวดหมู่:ปริซึม
หมวดหมู่:สิ่งประดิษฐ์ของประเทศเยอรมนี
การกระจาย

การกระจาย (dispersion) อาจหมายถึง- การกระจายทางสถิติ- การกระจาย (ทัศนศาสตร์)- การกระจาย (คลื่นน้ำ)- การกระจาย (เคมี)- การกระจาย (ควอนตัม)- การกระจายทางชีวภาพ- การกระจายเสียงวิทยุ- การกระจายรอบจุด (อนุกรมเทย์เลอร์)
โรงพยาบาลวิมุต-เทพธารินทร์

โรงพยาบาลวิมุต-เทพธารินทร์ หรือเดิมชื่อ โรงพยาบาลเทพธารินทร์ เป็นโรงพยาบาลเอกชนขนาด 80 เตียง ตั้งอยู่เลขที่ 3850 ถนนพระรามที่ 4 เขตคลองเตย กรุงเทพมหานคร เป็นโรงพยาบาลที่มีชื่อเสียงเชี่ยวชาญในด้านโรคเบาหวานและต่อมไร้ท่อ
ก่อตั้งโดยศาสตราจารย์นายแพทย์เทพ หิมะทองคำ เมื่อ พ.ศ. 2528 ในชื่อ เทพธารินทร์ ศูนย์เบาหวานและไทรอยด์ เป็นคลินิกเฉพาะทางเบาหวานและไทรอยด์ ต่อมาในปี พ.ศ. 2525 ได้พัฒนาต่อเป็นโรงพยาบาลเทพธารินทร์ และในปี พ.ศ. 2548 โรงพยาบาลเทพธารินทร์ได้เปิดดำเนินการอาคารไลฟ์สไตล์
เมื่อวันที่ 19 กุมภาพันธ์ พ.ศ. 2564 บริษัท โรงพยาบาลวิมุต โฮลดิ้ง จำกัด บริษัทย่อยของพฤกษา โฮลดิ้ง เข้าซื้อหุ้นสามัญจำนวน 27,143,601 หุ้น หรือคิดเป็นสัดส่วน 51% ของทุนจดทะเบียนชำระแล้วของ บริษัท เทพธัญญภา จำกัด จากบริษัท วอล์คออน จำกัด โดยบริษัทเทพธัญญภา ยังถือหุ้นในบริษัทย่อยอีก 5 บริษัท ได้แก่ บริษัท ดีเอ็ม ฟู้ด จำกัด, บริษัท แลปพลัส วัน จำกัด, บริษัท อินเตอร์เวนชั่น คอนซัลติ้ง แอท เทพธารินทร์ ฮอสพิทอล จำกัด, บริษัท ศูนย์ทันตกรรมเทพธารินทร์ จำกัด และบริษัท คอนทัวส์เอ็กซเพรส (ประเทศไทย) จำกัด
ในปี 2567 เปลี่ยนชื่อเป็น โรงพยาบาลวิมุต-เทพธารินทร์ ปัจจุบัน โรงพยาบาลวิมุต-เทพธารินทร์ มีความโดดเด่นเชี่ยวชาญเฉพาะด้านเบาหวาน ไทรอยด์ และต่อมไร้ท่อ และให้การบริการงานดูแลโรคไม่ติดต่อเรื้อรัง (NCDs) ตั้งแต่การป้องกันไปถึงการรักษาโรคแทรกซ้อน และไร้รอยต่อระหว่างการให้บริการภายในโรงพยาบาลและการใช้ชีวิตประจำวัน

**อ้างอิง**
หมวดหมู่:องค์การในเขตคลองเตย
หมวดหมู่:สิ่งก่อสร้างในเขตคลองเตย
เทพธารินทร์
เทพธารินทร์
สุวัฒน์ ม่วงศิริ

สุวัฒน์ ม่วงศิริ (เกิด 2 มกราคม พ.ศ. 2507) อดีตสมาชิกสภาผู้แทนราษฎรกรุงเทพมหานคร 2 สมัย อดีตเลขานุการรัฐมนตรีประจำสำนักนายกรัฐมนตรี และอดีตเลขานุการรัฐมนตรีว่าการกระทรวงวิทยาศาสตร์และเทคโนโลยี

**ประวัติ**
สุวัฒน์ เกิดวันที่ 2 มกราคม พ.ศ. 2507 เป็นบุตรนายปลิว ม่วงศิริ หรือ กำนันปลิว อดีตสมาชิกสภาผู้แทนราษฎรกรุงเทพมหานคร เป็นลูกพี่ลูกน้องกับสากล ม่วงศิริ และสามารถ ม่วงศิริ

**งานการเมือง**
สุวัฒน์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่กรุงเทพมหานคร เขตที่ 33 สังกัดพรรคไทยรักไทย และได้รับเลือก โดยสามารถชนะรัตนา อนันต์นาคินทร์ สมาชิกสภาผู้แทนราษฎรคนปัจจุบัน ณ ขณะนั้น ที่สังกัดพรรคประชาธิปัตย์ไปได้ เขาสามารถรักษาที่นั่งได้อีกครั้งในเขตพื้นที่เดิมในการเลือกตั้งครั้งถัดไป
ต่อมาเมื่อมีการยุบพรรคไทยรักไทย นายสุวัฒน์จึงย้ายไปสังกัดพรรคพลังประชาชนเช่นเดียวกับสมาชิกพรรคส่วนใหญ่ และลงสมัครรับเลือกตั้งในเขตพื้นที่เดิมแต่แพ้ให้กับนันทพร วีรกุลสุนทร จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงในนามพรรคเพื่อไทยแต่แพ้ให้กับนันทพรอีกครั้ง
ในปี พ.ศ. 2561 ย้ายมาสังกัดพรรคภูมิใจไทย เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ผลปรากฎว่าสุวัฒน์ ได้รับคะแนนไปราว 2,000 คะแนนเท่านั้น
ในปี พ.ศ. 2565 เขาย้ายไปสังกัดพรรคสร้างอนาคตไทย แต่ในปีต่อมาแกนนำพรรคสร้างอนาคตไทยได้ย้ายไปสังกัดพรรคพลังประชารัฐโดยสุวัฒน์ได้ย้ายไปด้วยเช่นกัน และในวันที่ 18 มีนาคม พ.ศ. 2566 พรรคพลังประชารัฐได้เปิดตัวสุวัฒน์เป็นผู้สมัครรับเลือกตั้งกรุงเทพมหานคร เขต 26 หลังจากนั้นเพียง 5 วัน ในวันที่ 23 มีนาคม เขาได้ไปเปิดตัวกับพรรคประชาธิปัตย์ โดยสุวัฒน์ ชี้แจงถึงย้ายมาร่วมงานกับพรรคประชาธิปัตย์ว่า ครอบครัวม่วงศิริ ได้มีการพูดคุยเพื่อไม่ให้ครอบครัวส่งผู้สมัครทับซ้อนกัน เนื่องจากการแบ่งเขตใหม่ ทั้งจอมทอง บางขุนเทียน บางบอน ทำให้เกิดพื้นที่ทับซ้อน จึงต้องมีการตัดสินใจจัดพื้นที่ใหม่ เพื่อรวมพลังในพื้นที่นำไปสู่ชัยชนะในการเลือกตั้ง โดยมีสากล, สาทร, สารัช และวณิชชา ม่วงศิริ ร่วมเปิดตัวด้วย แต่ถึงกระนั้นผลการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่าสุวัฒน์ ไม่ได้รับเลือก

**เครื่องราชอิสริยาภรณ์**

**อ้างอิง**
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชารัฐ
กฎของมาลุส

ไฟล์:Loi_de_malus.png|thumb| ภาพประกอบของกฎของมาลุส: แสงโพลาไรซ์แบบเส้นตรงซึ่งมีกแกนโพลาไรซ์ตามลูกศรดำแผ่ผ่านโพลาไรเซอร์ซึ่งมีแกนชี้ตามลูกศรแดงซึ่งทำมุมต่างกัน  ผลที่ได้คือคลื่นสีแดงทางขวาซึ่งถูกลดทอนลงมีทิศแกนตรงกับแกนของโพลาไรเซอร์
กฎของมาลุส (Loi de Malus) เป็นกฎทางทัศนศาสตร์ ที่เกี่ยวข้องกับปริมาณความเข้มแสงที่ส่งผ่านโพลาไรเซอร์ที่สมบูรณ์แบบ

**ประวัติศาสตร์**
ชื่อกฎของมาลุสนี้มีที่มาจากชื่อเอเตียน-หลุยส์ มาลุส นักฟิสิกส์ชาวฝรั่งเศส ผู้ซึ่งได้ค้นพบกฎนี้ในปี 1809p=191

**หลักการ**
สมมติว่าคลื่นของแสงโพลาไรซ์แบบเส้นตรงแผ่ผ่านโพลาไรเซอร์ ให้มุม θ เป็นมุมระหว่างแกนโพลาไรเซชันของคลื่นแสงนี้กับแกนของโพลาไรเซอร์ คลื่นที่ส่งผ่านออกมาจะถูกโพลาไรซ์ตามแกนของโพลาไรเซอร์ โดยจะถูกลดทอนด้วยปัจจัยบางอย่าง ถ้าเราสังเกตความเข้มขาเข้า  และความเข้มขาออก  จะได้ว่าเป็นไปตามกฎมาลุส คือ
 
จากกฎนี้เราจะได้ว่า- หากโพลาไรเซชันของคลื่นที่ตกกระทบอยู่ในทิศทางเดียวกับแกนของโพลาไรเซอร์ นั่นคือ  ความเข้มของแสงทั้งหมดจะถูกส่งผ่าน- หากโพลาไรเซชันของคลื่นที่ตกกระทบตั้งฉากกับแกนของโพลาไรเซอร์ นั่นคือ  ก็จะไม่เกิดคลื่นขาออก- หากคลื่นที่ตกกระทบเป็นคลื่นไม่ได้โพลาไรซ์ กล่าวคือ ประกอบด้วยโพลาไรเซชันในทุกทิศที่เป็นไปได้ทั้งหมด แล้วหาค่าเฉลี่ย ของ  เราจะได้ว่า  นั่นคือความเข้มลดลงครึ่งหนึ่ง ปรากฏการณ์เช่นนี้อาจสังเกตได้เมื่อมองหลอดไส้ร้อนแบบธรรมดาผ่านโพลาไรเซอร์

**การพิสูจน์**
โพลาไรเซอร์มีผลทำให้แอมพลิจูดของสนามไฟฟ้า E0 ของคลื่นที่ส่งผ่านเหลือแค่ในส่วนทิศที่ตรงกับแกนของลาไรเซอร์ ในกรณีของคลื่นแสงโพลาไรซ์แบบเส้นตรง ค่านี้จะเป็นสัดส่วนกับโคไซน์ของมุม θ ดังนั้นแอมพลิจูดขาออกคือ
 
และความเข้มของการส่องสว่าง ตามคำนิยามแล้ว แปรผันตามกำลังสองของแอมพลิจูดของคลื่น
ดังนั้นเมื่อผ่านโพลาไรเซอร์ ความเข้มแสงจึงเป็น
 
ในกรณีของคลื่นที่ไม่โพลาไรซ์ สูตรจะพิสูจน์ได้โดยการหาค่าเฉลี่ยของฟังก์ชัน  ซึ่งหากอนุมานแบบคร่าว ๆ เราจะเห็นว่าค่า  อยู่ในช่วง 0 ถึง 1 เท่านั้น
ดังนั้นค่าเฉลี่ยของ  จึงควรเป็น  ดังนั้นสูตรคือ 
อย่างไรก็ตาม การพิสูจน์อย่างเข้มงวดควรทำโดยหาค่าเฉลี่ยจากการคำนวณปริพันธ์ โดยฟังก์ชันนี้มีค่าสูงสุดเป็น 1 ที่มุม 0° และมีค่าต่ำสุดเป็น 0 ที่มุม 90° ดังนั้น หาค่าเฉลี่ยระหว่างค่าทั้งสองโดย
ซึ่งได้มาจากเอกลักษณ์ตรีโกณมิติ
จากนั้นทำการรวบแต่ละพจน์
เพื่อที่จะแก้หาปริพันธ์ ในที่นี้เราแทน  และ 
จากนั้นใช้สมบัติการแจกแจงของการคูณ และสมบัติการเปลี่ยนหมู่ของการบวก
ซึ่งได้มาจาก เอกลักษณ์ตรีโกณมิติ
แล้วสุดท้ายก็จะได้
จากผลการหาปริพันธ์ที่ได้นี้ ความเข้มแสงเฉลี่ยทั้งหมดตั้งแต่มุม 0° ถึง 90° จะเป็น 
ดังนั้นสำหรับคลื่นที่ไม่โพลาไรซ์ จึงได้ว่า
นั่นคือเมื่อแสงไม่โพลาไรซ์แผ่ผ่านโพลาไรเซอร์ ความเข้มจะลดลงเหลือครึ่งหนึ่ง

**การสังเกตการณ์ในการทดลอง**
ตัวอย่างภาพด้านล่างนี้เป็นการสังเกตแสงโพลาไรซ์แบบเส้นตรงที่มาจากหน้าจอคอมพิวเตอร์ ตามกฎของมาลุส โพลาไรเซอร์ที่วางอยู่ข้างหน้าจะกันแสงโดยขึ้นอยู่กับทิศทางของมัน

**อ้างอิง**
หมวดหมู่:โพลาไรเซชัน
สังเวียนศักดิ์สิทธิ์

สังเวียนศักดิ์สิทธิ์ (Sankuchuari -Seiiki-) เป็นละครชุดทางโทรทัศน์ญี่ปุ่นแนวดรามากีฬา สร้างโดย 江口カン และเผยแพร่ทางเน็ตฟลิกซ์เมื่อวันที่ 4 พฤษภาคม ค.ศ. 2023 ความยาวทั้งสิ้น 8 ตอน นำแสดงโดย วาตารุ อิจิโนเซะ รับบทเป็น คิโยชิ โอเซะ ชายหนุ่มโผงผางและรุนแรงที่เข้าสู่วงการซูโม่มืออาชีพเพื่อหาเงินภายใต้ชื่อบนสังเวียน ว่า เอ็นโนะ ชื่อของละครชุดเรื่องนี้ตั้งขึ้นเพื่อเป็นตัวแทนของโดเฮียว สังเวียนต่อสู้ที่นักซูโม่เดิมพันอนาคตของพวกเขาและเป็นที่ต้องห้ามแก่บุคคลภายนอก

**นักแสดง**

**ตัวละครหลัก**
 วาตารุ อิจิโนเซะ แสดงเป็น คิโยชิ:ชายหนุ่มโผงผางและรุนแรงที่เข้าสู่วงการซูโม่มืออาชีพเพื่อหาเงินและเพื่อชื่อเสียงภายใต้ชื่อบนสังเวียน (ชิโกนะ) ว่า เอ็นโนะ- ปีแยร์ ทากิ แสดงเป็น เอ็นโช:โทชิโยริ (ผู้อาวุโส) ที่เคยเป็นโอเซกิ มาก่อน ได้ให้คิโยชิเข้าร่วมสังกัดของเขาหลังเห็นความสามารถในการแข่งขันยูโด- ชิโอริ คูสึนะ แสดงเป็น อาซูกะ คูนิชิมะ:นักข่าวหัวก้าวหน้าเติบโตที่ต่างประเทศ เธอถูกย้ายจากโต๊ะข่าวการเมืองมาโต๊ะผู้สื่อข่าววงการซูโม่แทน- โชตะ โซเมตานิ แสดงเป็น ชิมิซุ:ผู้ที่ชื่นชอบซูโม่และเข้าร่วมสังกัดเดียวกันกับคิโยชิ แม้เขาฝันที่จะเป็นนักซูโม่ที่ยิ่งใหญ่ แต่พลาดที่จะสร้างน้ำหนักตัวและแสดงศักยภาพในการแข่งขันให้เห็น- ฮิโรกิ ซูมิ แสดงเป็น ชิซูอูจิ:นักซูโม่ระดับล่างจากสังกัดโคกุที่มีอนาคตที่สว่าง แต่ถูกมองว่าเป็นปิศาจจากความแข็งแรงและรอยแผลบนใบหน้าเขา- โคยูกิ แสดงเป็น ฮานะภรรยาของเอ็นโชและเป็นโอกามิซัง ที่สังกัดเอ็นโช- โซ คากุ แสดงเป็น รีวกินักซูโม่ระดับเซกิวาเกะ ที่สังกัดรีวโกกุ เขาเปรียบเสมือนเป็น "เจ้าชายแห่งคากูไก"คากูไก คืออีกชื่อหนึ่งของนักซูโม่มืออาชีพ และเป็นผู้ส่งเสริมจรรยาบรรณในอาชีพซูโม่- ซูซูกิ มัตสึโอะ แสดงเป็น อินูชิมะอดีตโอโซกิ ในชื่อ เค็งงะ เขาเป็นโทชิโยริ ผู้แสวงหาทางแย่งตำแหน่งประธานสมาคมญี่ปุ่นในการเลือกตั้งที่จะมาถึง เขาไม่ถูกกับเอ็นโช และความสัมพันธ์ขัดแย้งกันของทั้งสองเป็นการพรรณาให้เห็นภาพของสำนวนภาษาญี่ปุ่นว่า เค็งเอ็งโนะนากะ (犬猿の仲, Ken'en no Naka) แปลตรงตัวว่า "ให้เป็นดั่งหมา (Ken) และทั้งลิง (En)"

**การผลิต**

**การพัฒนา**
สังเวียนศักดิ์สิทธิ์ เป็นการร่วมมือกันครั้งแรกระหว่าง คัน เองูจิ และ คานาซาวะ โทโมกิ ตั้งแต่ภาพยนตร์เรื่อง Riding Uphill ใน ค.ศ. 2018 เองูจิ ผู้กำกับ อธิบายว่าละครชุดเรื่องนี้เป็นการตีแผ่เรื่องราวของนักซูโม่วัยหนุ่มที่เต็มไปด้วยความต้องการ, อัตตา และความดื้อรั้น นักแสดงที่เล่นเป็นนักซูโม่ทุกคนผ่านการเปลี่ยนแปลงทางร่างกายภายใต้คำแนะนำของผู้เชี่ยวชาญจากฮอลลีวูด, ผู้ฝึกสอนนักกีฬาโอลิมปิก และนักโภชนาการ มากกว่า 1 ปี ก่อนการถ่ายทำจริง และผ่านการฝึกฝนซูโม่เกือบ 6 เดือน ภายใต้การกำกับดูแลของอดีตนักซูโม่ระดับจูเรียว อิชินริกิ โคจิ สังเวียนศักดิ์สิทธิ์ ยังมีอดีตนักซูโม่มืออาชีพหลายคนที่ไม่เคยผ่านการแสดงมาก่อนร่วมแสดงด้วย เค็นซูมิ ซาวาดะ (เป็นท่ีรู้จักในชื่อสังเวียน "ชิโกนะ" ว่า ชิโยโนชิน) อดีตมากูชิตะ จากสังกัดโคโกโนเอะ เป็นหนึ่งในนั้น

**การถ่ายทำ**
การถ่ายทำของภาพยนตร์เริ่มต้นขึ้นจากการเช่าสตูดิโอถ่ายทำของโทโฮในเขตเซตางายะ โตเกียว นี่เป็นครั้งแรกที่เน็ตฟลิกซ์ตั้งฐานการผลิตในประเทศญี่ปุ่นซึ่งเป็นหนึ่งในแผนยุทธศาสตร์การพัฒนาผลงานผลิตต้นฉบับของบริษัท

**เชิงอรรถ**

**อ้างอิง**

**แหล่งข้อมูลอื่น**
  tt16970638 -  81144910 - tv/sanctuary_2023
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:ละครโทรทัศน์ญี่ปุ่นในปี พ.ศ. 2566
หมวดหมู่:ละครโทรทัศน์ญี่ปุ่นในคริสต์ทศวรรษ 2020
วิกิพีเดีย:วิซาร์ดคำขอแก้ไข

แนวปฏิบัติของวิกิพีเดียภาษาไทยไม่แนะนำให้ผู้ที่ทำการแก้ไขที่มีผลประโยชน์ทับซ้อน ทำการแก้ไขบทความโดยตรงเป็นอย่างยิ่ง และไม่อนุญาติให้ผู้ที่ได้รับการว่าจ้างทำการแก้ไขโดยไม่ได้เปิดเผยโดยเด็ดขาด แต่ให้ทำการส่งคำขอแก้ไขในหน้าคุยของบทความและอธิบายสิ่งที่ต้องการแก้ไขแทนโดยใช้ฟอร์มด้านล่างนี้ ฟอร์มจะสร้างคำขอให้ผู้อื่นทำการตรวจสอบและพิจารณาว่าการแก้ไขเหมาะสมหรือไม่
หมายเหตุว่าบางหน้าถูกป้องกันเพื่อป้องกันการก่อกวนในบทความ (มีทั้งชั่วคราวและถาวร) ซึ่งทำให้บางครั้งผู้แก้ไขอาจไม่มีสิทธิ์ที่เกี่ยวข้องในการแก้ไขหน้า โดยการใช้ฟอร์มนี้จะช่วยให้ส่งคำขอแก้ไขและให้ผู้ที่มีสิทธิ์ช่วยตรวจสอบและแก้ไขแทนได้
หากคุณไม่มั่นใจว่าได้รับการว่าจ้างหรือมีผลประโยชน์ทับซ้อนหรือไม่ คุณควรส่งคำขอแก้ไขหรือสอบถาให้แน่ใจแทนการแก้ไขบทความโดยตรง- การว่าจ้างแก้ไขคือการที่คุณได้รับสิ่งตอบแทนทั้งทางตรงและทางอ้อมใด ๆ จากการแก้ไขวิกิพีเดียต่อหน้าใดหน้าหนึ่งบนวิกิพีเดีย ซึ่งรวมถึงเมื่อการแก้ไขนี้เป็นส่วนหนึ่งของงานของคุณ- ผลประโยชน์ทับซ้อนคือเมื่อคุณมีความสัมพันธ์กับหัวเรื่องที่คุณต้องการแก้ไข รวมถึงในสถานการณ์ที่คุณมีความเกี่ยวโยงต่อนิติบุคคล มีหุ้นในบริษัท หรือคุณเป็นบุคคลในบทความเอง- หน้าที่ต้องการแก้ไขอยู่ถูกป้องกัน หากคุณไม่สามารถแก้ไขหน้าได้เนื่องจากไม่มีสิทธิ์เพียงพอ ซึ่งมักปรากฎเป็นรูปกุญแจป้องกันหน้าที่มุมขวาบนของบทความ หรือมีป้ายเตือนเมื่อคุณพยายามทำการแก้ไขหน้า
วิกิพีเดีย:วิซาร์ดคำขอแก้ไข/ได้รับว่าจ้าง/Preload

* สิ่งที่ควรเปลี่ยนแปลง: - เหตุผลที่ควรแก้ไข:- แหล่งอ้างอิงที่สนับสนุนการแก้ไข (จัดรูปแบบโดยใช้ปุ่ม "อ้าง" ด้านบน):
~~~~
วิกิพีเดีย:วิซาร์ดคำขอแก้ไข/ได้รับว่าจ้าง/Preload2

* สิ่งที่ควรเปลี่ยนแปลง (และอ้างอิง): - เหตุผลที่ควรแก้ไข:- แหล่งอ้างอิงที่สนับสนุนการแก้ไข (จัดรูปแบบโดยใช้ปุ่ม "อ้าง" ด้านบน):
~~~~
วิกิพีเดีย:วิซาร์ดคำขอแก้ไข/ได้รับว่าจ้าง

__NOTOC__
เมื่อเขียนคำขอแก้ไข โปรดตรวจสอบว่าคำขอ:- ใช้ถ้อยคำที่มีความเป็นกลาง- กระชับ- มีแหล่งแหล่งที่มาที่น่าเชื่อถือ- ไม่มีข้อโต้เถียง- มีหัวข้อที่ธิบายได้ชัดเจน เช่น "คำขอแก้ไขจากการจ้างวาน"
ในหน้านี้ กล่องแรกจำเป็นต้องกรอก เมื่อเรียบร่อยให้เลือกกล่องที่สองหรือสาม โดยขึ้นอยู่กับคำขอแก้ไขที่ต้องการ

**การระบุการจ้างวาน (ต้องทำ)**
ก่อนส่งคำขอแก้ไขว่าได้รับการว่าจ้าง คุณต้องทำการเปิดเผยธุรกรรมให้ชัดเจน กดที่ปุ่มด้านล่างเพื่อดำเนินการ
type=comment
prefix=Special:
preload= วิกิพีเดีย:วิซาร์ดคำขอแก้ไข/ได้รับว่าจ้าง/paymentPreload
hidden=yes
default= MyPage
editintro = วิกิพีเดีย:วิซาร์ดคำขอแก้ไข/ได้รับว่าจ้าง/userpageNotice
nosummary=1
buttonlabel = ระบุตัวเองว่าได้รับการว่าจ้าง

**สำหรับการแก้ไขเล็ก ๆ**
ในกล่องด้านล่าง ให้ใส่ชื่อหน้าที่ถูกต้องของหน้าที่ต้องการแก้ไข (ไม่ต้องใส่เนมสเปซคุย) 
type=comment
prefix=พูดคุย:
preload= วิกิพีเดีย:วิซาร์ดคำขอแก้ไข/ได้รับว่าจ้าง/Preload
placeholder= ชื่อหน้า
buttonlabel = สร้างคำขอแก้ไข
editintro = วิกิพีเดีย:วิซาร์ดคำขอแก้ไข/ได้รับว่าจ้าง/Editnotice

**สำหรับคำขอขนาดใหญ่**
หากคุณต้องการแก้ไขข้อความขนาดใหญ่ (พื้นที่ผลกระทบมากกว่า 1 ย่อหน้า) ใส่ชื่อหน้าที่นี่แทน (ใช้สำหรับหน้าที่มีการแก้ไขอย่างกระจัดกระจายเท่านั้น):
type=comment
prefix=พูดคุย:
preload= วิกิพีเดีย:วิซาร์ดคำขอแก้ไข/ได้รับว่าจ้าง/Preload2
placeholder= ชื่อหน้า
buttonlabel = สร้างคำขอแก้ไข
editintro = วิกิพีเดีย:วิซาร์ดคำขอแก้ไข/ได้รับว่าจ้าง/Editnotice
ทางหลวงแผ่นดินหมายเลข 2133

ทางหลวงแผ่นดินหมายเลข 2133 สายศรีบุญเรือง–ภูเวียง เป็นถนนที่เชื่อมต่อระหว่างอำเภอศรีบุญเรือง จังหวัดหนองบัวลำภู กับ อำเภอภูเวียง จังหวัดขอนแก่น เข้าด้วยกัน เริ่มจากบริเวณทางหลวงแผ่นดินหมายเลข 228 ที่อำเภอศรีบุญเรือง จังหวัดหนองบัวลำภู จากนั้นผ่านอำเภอหนองนาคำ จังหวัดขอนแก่น ไปสิ้นสุดที่วงเวียนไดโนเสาร์ภูเวียง ในอำเภอภูเวียง จังหวัดขอนแก่น

**ประวัติ**
ทางหลวงสายนี้ถูกสร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 2133 สายแยกทางหลวงจังหวัดหมายเลข 2038 (อำเภอภูเวียง) - บรรจบทางหลวงจังหวัดหมายเลข 2153 (บ้านศรีบุญเรือง) พ.ศ. 2528 กรมทางหลวงจึงได้มีการสร้างขื้นในปี พ.ศ. 2534 แล้วเสร็จในเวลาต่อมา

**อ้างอิง ==
หมวดหมู่:ประวัติศาสตร์การทหารของเกาหลี

หมวดหมู่:กองทัพเกาหลี
หมวดหมู่:ประวัติศาสตร์การทหารแบ่งตามประเทศ
หมวดหมู่:ประวัติศาสตร์เกาหลี
หมวดหมู่:ประวัติศาสตร์การทหารของยูเครน

หมวดหมู่:กองทัพยูเครน
หมวดหมู่:ประวัติศาสตร์การทหารแบ่งตามประเทศ
หมวดหมู่:ประวัติศาสตร์ยูเครน
ปริซึมกลาน–เทย์เลอร์

ปริซึมกลาน–เทย์เลอร์สะท้อนแสงโพลาไรซ์ s ที่ช่องว่างอากาศภายใน โดยส่งผ่านเฉพาะองค์ประกอบโพลาไรซ์ p เท่านั้น แกนลำแสงอยู่ในแนวตั้งบนระนาบของภาพ
ปริซึมกลาน–เทย์เลอร์ (Glan–Taylor prism) เป็นปริซึมชนิดหนึ่งที่ใช้เป็นโพลาไรเซอร์หรือตัวแยกลำแสง เป็นหนึ่งในประเภทของปริซึมโพลาไรซ์ที่นิยมใช้ ปริซึมชนิดนี้ได้ถูกเสนอเป็นครั้งแรกโดยอาร์การ์ดและเทย์เลอร์ในปี 1948
ปริซึมชนิดนี้ประกอบด้วยปริซึมรูปสามเหลี่ยมมุมฉาก 2 อันที่ทำจากแคลไซต์ (หรืออาจเป็นวัสดุอื่น ๆ ที่เกิดการหักเหสองแนวได้เช่นกัน) ซึ่งพื้นผิวถูกแยกออกจากกันโดยช่องว่างอากาศ แกนลำแสงของผลึกแคลไซต์เรียงตัวขนานกับระนาบการสะท้อน การสะท้อนกลับทั้งหมด ของแสงโพลาไรซ์ s ที่ช่องว่างอากาศช่วยให้มั่นใจได้ว่ามีเพียงแสงโพลาไรซ์ p เท่านั้นที่ผ่านเข้ามายังอุปกรณ์ เนื่องจากมุมตกกระทบอาจใกล้เคียงกับมุมบริวสเตอร์ จึงลดการสะท้อนของแสงโพลาไรซ์ p ที่ไม่ต้องการลง ทำให้ปริซึมกลาน–เทย์เลอร์ส่งผ่านได้ดีกว่าเมื่อเทียบกับปริซึมกลาน–ฟูโก อย่างไรก็ตาม ที่จะโพลาไรซ์อย่างสมบูรณ์คือลำแสงส่งผ่านเท่านั้น ส่วนลำแสงสะท้อนจะไม่เป็นเช่นนั้นด้วย พื้นผิวของผลึกสามารถขัดเงาเพื่อให้ลำแสงสะท้อนออกมา หรือสามารถทำให้สีดำเพื่อให้ดูดกลืนได้ ช่วยลดการสะท้อนที่ไม่ต้องการของลำแสงขาออกตามสมการแฟรแนล 
ปริซึมชนิดนี้สามารถดัดแปลงไปเป็นรูปแบบที่เรียกว่า ปริซึมกลาน–เลเซอร์ (Glan–laser prism) ซึ่งเป็นปริซึมกลาน–เทย์เลอร์ที่มีการตัดมุมปริซึมให้ชันขึ้น ซึ่งช่วยลดการสูญเสียการสะท้อนเนื่องจากความกว้างของมุมมองที่ลดลง โพลาไรเซอร์เหล่านี้มักจะได้รับการออกแบบมาให้ทนต่อความเข้มของลำแสงที่สูงมาก เช่นเดียวกับที่ผลิตโดยเลเซอร์
การออกแบบปริซึมอาจปรับปรุงให้ต่างออกไปได้อีก เช่น อาจใช้แคลไซต์แบบที่คัดมาเป็นพิเศษให้การสูญเสียจากการกระเจิงต่ำ หรือปรับปรุงคุณภาพการขัดเงาบนใบหน้า โดยเฉพาะอย่างยิ่งบนแต่ละหน้าของผลึก และการเคลือบป้องกันแสงสะท้อนที่ดีขึ้น ปริซึมที่มีขีดจำกัดความเสียหายความรับอาบรังสีมากกว่า 1 GW/cm² มีจำหน่ายทั่วไปในท้องตลาด

**อ้างอิง**
หมวดหมู่:ปริซึม
หมวดหมู่:โพลาไรเซชัน
ไทยแลนด์ อเมเจอร์ลีก ฤดูกาล 2566 – โซนกรุงเทพและปริมณฑล

ไทยแลนด์ อเมเจอร์ลีก ฤดูกาล 2566 โซนกรุงเทพและปริมณฑล เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่กรุงเทพมหานคร และปริมณฑล

**รูปแบบการแข่งขัน**
การแข่งขันในฤดูกาล 2566 จะแบ่งออกเป็นสองโซนย่อยได้แก่กรุงเทพมหานครและปริมณฑล

**สโมสรที่เข้าแข่งขัน**
ในฤดูกาล 2566 มีสโมสรเข้าแข่งขันจำนวน 36 สโมสร โดยแบ่งออกเป็นกรุงเทพมหานคร 28 สโมสร และปริมณฑล 8 สโมสร
width=40%

**กรุงเทพมหานคร**

**ปริมณฑล**
หมายเหตุ

**สนามแข่งขัน**
การแข่งขันในโซนกรุงเทพและปริมณฑลใช้สนามแข่งขันในจังหวัดต่าง ๆ ดังนี้- กรุงเทพมหานคร 
** สนามฟุตบอลไอริส สำเภาแสน 1 เขตคันนายาว
** สนามฟุตบอลไอริส สำเภาแสน 2 เขตคันนายาว
** สนามฟุตบอลไมตรีจิต เขตคลองสามวา
** สนามกีฬามหาวิทยาลัยเกษมบัณฑิต ร่มเกล้า เขตมีนบุรี- จังหวัดปทุมธานี – ธรรมศาสตร์สเตเดียม อำเภอคลองหลวง

**การแข่งขันในโซนกรุงเทพมหานคร**
การจับสลากคู่แข่งขันมีขึ้นในวันที่ 21 เมษายน 2566

**รอบแพ้คัดออก**

**รอบคัดเลือก**
----
----
----
----
----
----
----
----
----
----
----
----
----

**รอบแรก**

**รอบก่อนรองชนะเลิศ**

**รอบรองชนะเลิศ**

**การแข่งขันในโซนปริมณฑล**
การจับสลากแบ่งสายมีขึ้นในวันที่ 21 เมษายน 2566

**รอบมินิลีก**
กลุ่มเอ
----
----
กลุ่มบี
----
----

**รอบแพ้คัดออก**

**รอบชิงชนะเลิศ**
รอบชิงชนะเลิศโซนกรุงเทพมหานคร
รอบชิงชนะเลิศโซนปริมณฑล
รอบชิงชนะเลิศโซนกรุงเทพและปริมณฑล

**อ้างอิง**
หมวดหมู่:ไทยแลนด์ อเมเจอร์ลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2566
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดปทุมธานี
เวลคัมทูมายเวิลด์ (เพลง)

"เวลคัมทูมายเวิลด์" (Welcome to My World) เป็นเพลงที่บันทึกโดยเกิร์ลกรุปเกาหลีใต้เอสปา ร่วมกับนาวิส ได้รับการเผยแพร่เป็นซิงเกิลนำก่อนอีพี มายเวิลด์ โดยเอสเอ็มเอนเตอร์เทนเมนต์ ในวันที่ 2 พฤษภาคม ค.ศ. 2023

**เบื้องหลังและการวางจำหน่าย**
วันที่ 16 กุมภาพันธ์ ค.ศ. 2023 ลี ซุง-ซูได้ปล่อยวิดีโอความยาว 30 นาทีโดยระบุว่า"อี ซู-มันเป็นสาเหตุที่ทำให้การปล่อยอัลบั้มใหม่ของเอสปาล่าช้า"ตามกำหนดเดิมกลุ่มควรปล่อยอัลบั้มใหม่ในวันที่ 20 กุมภาพันธ์ ยิ่งไปกว่านั้นเขายังเสริมว่า ซู-มัน ต้องการเพิ่ม"แนวคิดอนุรักษ์สิ่งแวดล้อมลงไปในบทเพลง" ซึ่งในที่สุดก็ถูกยกเลิกไปในภายหลัง เนื่องจาก "ไม่เหมาะกับคอนเซ็ปต์ของเอสปา" ในวันที่ 16 มีนาคม เอสเอ็มเอนเตอร์เทนเมนต์ประกาศว่าเอสปาจะปล่อยอัลบั้มในช่วงต้นเดือนพฤษภาคม วันที่ 17 เมษายน มีการประกาศว่าอีพีชุดที่สามของกลุ่มจะชื่อว่ามายเวิลด์ซึ่งมีทั้งหมดหกเพลง จะวางจำหน่ายในวันที่ 8 พฤษภาคม นอกจากนี้ยังประกาศอีกว่า "เวลคัมทูมายเวิลด์" จะวางจำหน่ายล่วงหน้าในวันที่ 2 พฤษภาคม เมื่อวันที่ 26 เมษายน มีการเปิดเผยว่านาวิสซึ่งเป็นตัวละคร AI ในSMCU ของเอสปาจะปรากฏตัวใน"เวลคัมทูมายเวิลด์"ในฐานะศิลปินเสมือนจริง เพลงพร้อมกับมิวสิกวิดีโอเปิดตัวเมื่อวันที่ 2 พฤษภาคม

**มิวสิกวิดีโอ**
มิวสิกวิดีโอแสดงภาพสมาชิกได้ "เดินทางบนถนนสู่ป่าและเชื่อมต่อกับธรรมชาติ"ด้วย"ออร่าลึกลับติดตามพวกเขาตลอดการเดินทาง" ซึ่งภายหลังได้เปิดเผยว่านาวิส "เป็นระบบ AI ที่เป็นตัวเป็นตนจากโลก"

**ประสิทธิภาพเชิงพาณิชย์**
"เวลคัมทูมายเวิลด์" เปิดตัวอันดับที่ 122 บนเซอร์เคิลดิจิทัลชาร์ตของเกาหลีใต้ ในชาร์ตฉบับวันที่ 30 เมษายน - 6 พฤษภาคม 2023 ในชาร์ตส่วนประกอบ เพลงเปิดตัวที่อันดับ 34 ในชาร์ต Circle Download Chart อันดับที่ 157 ในชาร์ต Circle Streaming Chart และอันดับที่ 162 ในชาร์ต Circle BGM Chart ในสัปดาห์ต่อมา ขึ้นสู่อันดับที่ 64 บน Circle Digital Chart และอันดับที่ 68 บน Circle Streaming Chart ในสิงคโปร์ เพลงเปิดตัวที่อันดับ 26 ในอาร์ไอเอเอส Top Regional Chart ในชาร์ตฉบับวันที่ 5–11 พฤษภาคม 2023 ในเวียดนาม เพลงเปิดตัวที่อันดับ 27 บิลบอร์ดเวียดนาม ฮอต 100 ในชาร์ตฉบับวันที่ 18 พฤษภาคม 2023

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ประวัติการวางจำหน่าย**

**อ้างอิง**
หมวดหมู่:เพลงของเอสปา
หมวดหมู่:ซิงเกิลในปี พ.ศ. 2566
หมวดหมู่:เพลงในปี พ.ศ. 2566
หมวดหมู่:เพลงภาษาเกาหลี
หมวดหมู่:ซิงเกิลในสังกัดเอสเอ็มเอนเตอร์เทนเมนต์
ปริซึมกลาน–ฟูโก

ไฟล์:Glan-foucault.png|right|frame| ปริซึมกลาน–ฟูโก เบี่ยงเบนแสงโพลา ไรซ์ p และส่งผ่านแสงโพลาไรซ์ s แกนเชิงแสงของปริซึมตั้งฉากกับระนาบของภาพ
ปริซึมกลาน–ฟูโก (Glan–Foucoult prism) หรือ ปริซึมกลาน–แอร์ (Glan–air prism) เป็นปริซึมประเภทหนึ่งที่ใช้สำหรับเป็นโพลาไรเซอร์ มีลักษณะคล้ายคลึงกับปริซึมกลาน–ทอมป์สัน ยกเว้นตรงที่ว่าปริซึมแคลไซต์ที่ตั้งฉากกันสองอันจะถูกแยกออกจากกันด้วยช่องว่างอากาศแทนที่จะยึดไว้ด้วยกัน การสะท้อนกลับทั้งหมด ของแสงโพลาไรซ์ p ที่ช่องว่างอากาศทำให้มีเพียงแสงโพลาไรซ์ s เท่านั้นที่สามารถผ่านปริซึมออกไปได้โดยตรง

**การออกแบบ**
เมื่อเปรียบเทียบกับปริซึมกลาน–ทอมป์สัน แล้ว ปริซึมกลาน–ฟูโกมีมุมการมองเห็นที่แคบกว่า แต่เนื่องจากปริซึมชนิดนี้ใช้ช่องว่างอากาศแทนที่จะใช้สารยึดเกาะ จึงสามารถทนความรับอาบรังสีได้มากกว่าโดยไม่เกิดความเสียหาย ดังนั้นจึงสามารถใช้ปริซึมชนิดนี้กับลำแสงเลเซอร์ได้ ปริซึมชนิดนี้ยังมีรูปร่างสั้น (สำหรับรูรับแสงค่าหนึ่ง ๆ) กว่าการออกแบบของ ปริซึมกลาน–ทอมป์สัน และมุมเบี่ยงเบนของลำแสงที่ส่งออกไปสามารถเข้าถึงเกือบ 90° ซึ่งอาจได้เปรียบในบางกรณี โดยปกติแล้ว ปริซึมกลาน–ฟูโกจะไม่ได้ถูกใช้เป็นตัวแยกลำแสงโพลาไรซ์ เนื่องจากแม้ว่าลำแสงที่ส่งผ่านนั้นจะโพลาไรซ์เต็มที่ แต่ลำแสงสะท้อนจะไม่เป็นเช่นนั้น

**การเกิดโพลาไรเซชัน**
ปริซึมกลาน–เทย์เลอร์ ก็เป็นปริซึมอีกชนิดที่มีลักษณะคล้ายคลึงกัน ยกเว้นว่าแกนผลึกและทิศทางการแพร่กระจายนั้นจะตั้งฉากกับในปริซึมกลาน–ฟูโก ส่งผลให้เกิดการส่งผ่านที่สูงขึ้นและทำให้โพลาไรเซชันของแสงสะท้อนที่ดีขึ้น ปริซึมกลาน–ฟูโกที่ทำจากแคลไซต์มักไม่เป็นที่นิยมใช้ ส่วนใหญ่ถูกแทนที่ด้วยปริซึมกลาน–เทย์เลอร์และปริซึมแบบอื่น ๆ ที่ทันสมัยกว่า
ปริซึมอิตเทรียมออร์โธวาเนเดต (YVO4) ซึ่งออกแบบโดยยืนพื้นจากปริซึมกลาน–ฟูโก มีโพลาไรเซชันของลำแสงสะท้อนที่ดีกว่า และขีดจำกัดความเสียหายสูงกว่า เมื่อเทียบกับปริซึมกลาน–ฟูโกที่ทำจากแคลไซต์ หรือ ปริซึมกลาน–เทย์เลอร์ ปริซึม YVO4 นั้นมีราคาแพงกว่า แต่ก็ทำให้สามารถรับลำแสงในช่วงมุมตกกระทบที่จำกัดมากได้

**อ้างอิง**
หมวดหมู่:ปริซึม
หมวดหมู่:โพลาไรเซชัน
รายการเขตมหานครในเวสต์อินดีส

นี่คือรายการ เขตมหานครในเวสต์อินดีส ที่มีประชากรมากที่สุดตามจำนวนประมาณการอย่างเป็นทางการ หรือจำนวนคาดการณ์ในช่วงกลาง ค.ศ. 2015 อาบานาไม่มีคำจำกัดความของเขตมหานครอย่างเป็นทางการ จึงใช้รูปแบบประชากรในเขตนครแทน

**หมายเหตุ**

**อ้างอิง ==
ปริซึมนิคอล

การเกิดโพลาไรเซชันภายในปริซึมนิคอล
ปริซึมนิคอล (Nicol prism) เป็น ปริซึมประเภทหนึ่งที่ใช้สำหรับทำเป็นโพลาไรเซอร์ คือใช้เพื่อสร้างลำแสงโพลาไรซ์ จากลำแสงที่ไม่โพลาไรซ์ ถูกประดิษฐ์ขึ้นในปี 1828 โดยวิลเลียม นิคอล (William Nicol) นักฟิสิกส์ชาวสก็อต และเป็นปริซึมโพลาไรซ์ตัวแรกที่ถูกสร้างขึ้น ประกอบด้วย แคลไซต์ (ไอซ์แลนด์สปาร์) รูปสี่เหลี่ยมขนมเปียกปูน ตัดทแยงมุมออกเป็นสองส่วนที่มุม 68º แล้วต่อด้วย กาวที่ทำจากน้ำมันสนบาลซัม
แสงไม่โพลาไรซ์จะผ่านเข้ามาทางด้านหนึ่งของปริซึม และถูกแยกออกเป็นแสงโพลาไรซ์ 2 ลำเนื่องจากเกิดการหักเหสองแนวภายในแคลไซต์ หนึ่งในนั้นเรียกว่า รังสีสามัญ (o-ray ในภาพ) ซึ่งดรรชนีหักเหเป็น no = 1.658 และในแนวทแยงมีกาวที่มีดรรชนีหักเป็น 1.55 ทำให้เกิดการสะท้อนกลับทั้งหมดที่ผิว ลำแสงอีกลำเรียกว่า รังสีวิสามัญ (e-ray ในภาพ) มีค่าดัชนีการหักเหของแสงน้อยกว่า คือ ne = 1.486 และจะไม่สะท้อนกลับ แต่จะข้ามส่วนรอยต่อในแนวทแยงและออกไปทางด้านตรงข้าม ในรูปของแสงโพลาไรซ์
ปริซึมชนิดนี้ได้ถูกใช้อย่างแพร่หลายในกล้องจุลทรรศน์ และเครื่องวัดการโพลาไรซ์ แต่ปัจจุบันในการใช้งานส่วนใหญ่มักถูกแทนที่ด้วยโพลาไรเซอร์ประเภทอื่น ๆ เช่นแผ่นโพลาลอยด์ หรือ ปริซึมกลาน–ทอมป์สัน

**ดูเพิ่ม**
 ปริซึมกลาน–ทอมป์สัน- ปริซึมกลาน–ฟูโก- ปริซึมกลาน–เทย์เลอร์- ปริซึมวอลลัสตัน- ปริซึมเซนาร์มง

**อ้างอิง**
หมวดหมู่:สิ่งประดิษฐ์ของสกอตแลนด์
หมวดหมู่:ปริซึม
หมวดหมู่:โพลาไรเซชัน
รายการประเทศในแคริบเบียนตามจำนวนประชากร

นี่คือรายการประเทศและดินแดนพึ่งพิงในแคริบเบียน เรียงตามจำนวนประชากรโดยประมาณการกลางปีปกติจากสหประชาชาติ จำนวนที่เปลี่ยนแปลงจากปีที่แล้ว และจำนวนทางการในช่วงล่าสุด

**แผนที่**
แผนที่หมู่เกาะแคริบเบียน

**ตาราง**

**ดูเพิ่ม**
รายการเขตมหานครในเวสต์อินดีส

**อ้างอิง**
หมวดหมู่:ประชากรศาสตร์แคริบเบียน
หมวดหมู่:ประชากรศาสตร์อเมริกาเหนือ
หมวดหมู่:รายการประเทศในทวีปอเมริกา
หมวดหมู่:รายการประเทศตามจำนวนประชากร
หมวดหมู่:แคริบเบียน
หมวดหมู่:ทวีปอเมริกา
การกระจาย (ทัศนศาสตร์)

ไฟล์:Light_dispersion_conceptual.gif|thumb| การกระจายแสงโดยปริซึม
ในทัศนศาสตร์ การกระจาย (dispersion) เป็นปรากฏการณ์ที่ลำแสงที่ตกกระทบถูกแบ่งแยกออกเป็นความยาวคลื่นต่าง ๆ เกิดขึ้นเนื่องจากดรรชนีหักเหในตัวกลางแปรผันไปตามความยาวคลื่น

**การกระจายแบบปกติและผิดปกติ**
ไฟล์:Dispersion-curve.png|right|thumb|320x320px| ความสัมพันธ์ระหว่างดรรชนีหักเหและความยาวคลื่นในสุญญากาศ (การกระจายแบบปกติ) ในแก้วต่าง ๆ ส่วนที่เป็นสีแดงอ่อนคือส่วนของคลื่นในช่วงที่มองเห็นได้
ในกรณีที่ดรรชนีหักเหเพิ่มขึ้นเมื่อความยาวคลื่นลดลง จะเรียกว่าเกิด การกระจายแบบปกติ (normal dispersion) สารที่โปร่งใสในช่วงแสงที่มองเห็นได้จะมีการกระจายแบบปกติในช่วงแสงที่มองเห็นได้ การกระจายแบบปกติยังเกิดขึ้นในบริเวณอื่นที่ไม่ใช่แสงที่มองเห็นได้ในบริเวณที่ห่างจากความยาวคลื่นสั่นพ้องของสสาร นอกจากนี้ โดยทั่วไป ยิ่งวัสดุดรรชนีหักเหสูง การกระจายแบบปกติก็จะยิ่งมากขึ้นเท่านั้น
ในทางกลับกัน ที่ใกล้กับความยาวคลื่นสั่นพ้อง ดรรชนีหักเหจะกลับลดลงและแสงที่มีความยาวคลื่นยาวจะหักเหมากกว่าแสงที่มีความยาวคลื่นสั้น เราเรียกสิ่งนี้ว่า การกระจายแบบผิดปกติ (anomalous dispersion)

**สูตรการกระจายตัวของเซ็ลไมเออร์**
ดรรชนีหักเหของคลื่นนอกเหนือจากย่านใกล้กับความยาวคลื่นสั่นพ้องจะคำนวณได้โดย สมการเซ็ลไมเออร์ (Sellmeier equation)
 
A′, B′ ,... และ λ A, λ B ,... เป็นตัวแปรช่วยที่แตกต่างกันไปในแต่ละวัสดุ λ A, λ B ,... คือความยาวคลื่นสั่นพ้อง กล่าวคือ มีพจน์มากมาย (นอกเหนือจาก n∞) เท่ากับความยาวคลื่นสั่นพ้อง
เมื่อดำเนินการกระจายรอบจุดกับ  จะได้สูตรต่อไปนี้
 
สูตรการกระจายของเซ็ลไมเออร์จะให้ผลแตกต่างกันที่ความยาวคลื่นสั่นพ้อง แต่ที่นอกพื้นที่ใกล้เคียงแถบนั้น จะพบว่ามีความตรงกันระหว่างการกระจายแบบปกติกับแบบผิดปกติ สมการที่คำนึงถึงการดูดกลืนนั้นถูกแสดงโดยแฮร์มัน ฟ็อน เฮ็ล์มฮ็อลทซ์
สำหรับตัวกลางที่มีความหนาแน่นสูง จะใช้สูตรการกระจายตัวของเซ็ลไมเออร์ ซึ่งคำนึงถึงความยาวคลื่นของคลื่นสั่นพ้องของไอออนในย่านอินฟราเรด

**แก้วเชิงทัศนศาสตร์**
ความแตกต่างของดรรชนีหักเหที่ความยาวคลื่นอ้างอิงสองช่วง เช่น เส้น F' (สีน้ำเงิน) และ C' (สีแดง) ของเส้นเฟราน์โฮเฟอร์ เรียกว่า ค่าเฉลี่ยการกระจาย หรือ การกระจายหลัก และความแตกต่างของดรรชนีหักเหที่อีกสองค่าความยาวคลื่น นี้เรียกว่า การกระจายบางส่วน การกระจายบางส่วนหารด้วยการกระจายหลักเรียกว่า อัตราส่วนการกระจายบางส่วน
ในแก้วเชิงทัศนศาสตร์ธรรมดานั้นเมื่อวาดกราฟซึ่งมีเลขอับเบอเป็นแกนนอนและอัตราส่วนการกระจายบางส่วนเป็นแกนตั้ง จะได้ค่าที่วางตัวอยู่บนเส้นตรง ซึ่งเรียกว่า การกระจายบางส่วนแบบปกติ ในขณะที่ถ้าเป็นการกระจายแบบผิดปกติจะได้กราฟที่ไม่อยู่บนเส้นตรง ซึ่งเรียกว่า การกระจายบางส่วนแบบผิดปกติ

**อ้างอิง**
 Cite book|last=Max Born|title=光学の原理 1|publisher=東海大学出版会|year=2005|isbn=4-486-01678-5|edition=(7th (expanded) ed.)|page=|translator-last=草川徹- Cite book|last=鶴田匡夫|title=第4・光の鉛筆 : 光技術者のための応用光学|publisher=新技術コミュニケーションズ|year=2004|isbn=4-915851-15-X|edition=第3版Cite book|last=鶴田匡夫|title=第4・光の鉛筆 : 光技術者のための応用光学|publisher=新技術コミュニケーションズ|year=2004|isbn=4-915851-15-X|edition=第3版|page=- Cite book|last=鶴田匡夫|title=応用光学 1|publisher=培風館|year=1990|isbn=4-563-02331-0|series=応用物理工学選書|page=
หมวดหมู่:ทัศนศาสตร์
คู่หมั้นจำแลง

"คู่หมั้นจำแลง" (A Case of Identity) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ และเป็นเรื่องสั้นลำดับที่ 3 ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ตีพิมพ์ครั้งแรกในนิตยสารสแตรนด์ในเดือนกันยายน ค.ศ. 1891

**ประวัติการตีพิมพ์**
"คู่หมั้นจำแลง" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนกันยายน ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนตุลาคม ค.ศ. 1891 ภาพวาดประกอบเนื้อเรื่อง 7 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์ เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true 
*คู่หมั้นจำแลง-  author=Sir Arthur Conan Doyle
หมวดหมู่:เรื่องสั้นเชอร์ล็อก โฮมส์
ทรงกลมปวงกาเร

ทรงกลมปวงกาเร (sphère de Poincaré) เป็น รูปแบบการคำนวณที่ใช้ในทางทัศนศาสตร์ เพื่อแสดงถึงสถานะของโพลาไรเซชันของแสง โดยแสดงเป็นลักษณะทรงกลม ถูกนำเสนอในปี 1892 ใน "ทฤษฎีคณิตศาสตร์ของแสง" (Théorie mathématique de la lumière) ผลงานของ อ็องรี ปวงกาเร นักคณิตศาสตร์ชาวฝรั่งเศส มีลักษณะคล้ายกับทรงกลมบล็อค ซึ่งใช้ในกลศาสตร์ควอนตัม
รูปแบบการคำนวณนี้ไม่ได้ใช้ได้แค่กับแสงโพลาไรซ์ทั้งหมด แต่ยังใช้ได้กับแสงโพลาไรซ์บางส่วนอีกด้วย (ต่างจากวิธีการคำนวณของโจนส์ซึ่งจะใช้ได้แค่กับโพลาไรซ์ทั้งหมดเท่านั้น) จุดต่าง ๆ บนทรงกลมที่รัศมีเท่ากันแสดงถึงระดับการโพลาไรซ์ที่เท่ากันโดยมีสถานะโพลาไรเซชันแบบต่าง ๆ กัน

**ระบบพิกัด**
ทรงกลมปวงกาเรบนพิกัด S1, S2, S3
ระบบพิกัดของทรงกลมปวงกาเรแสดงดังภาพทางขวา โดยมีแกนคือ S1, S2, S3 รัศมี R ของสถานะโพลาไรเซชันแสดงถึงระดับการโพลาไรซ์ของแสง โดยที่ I = S0 คือปริมาณความเข้มแสงทั้งหมด และ (I x R)2 = (S12 +S22 +S32) คือปริมาณแสงโพลาไรซ์- สำหรับแสงไม่โพลาไรซ์ R=0- สำหรับแสงโพลาไรซ์ทั้งหมด R=1- สำหรับแสงโพลาไรซ์บางส่วน ค่า R จะอยู่ระหว่าง 0 กับ 1
มุม  แสดงมุมทิศของการโพลาไรซ์ ส่วนมุม  เป็นค่าที่แสดงถึงความเป็นวงรี

**ภาพรวม**
ตัวอย่างโพลาไรเซชันที่สำคัญแสดงบนทรงกลมปวงกาเร- ส่วนซีกบนของทรงกลมแสดงถึงโพลาไรเซชันแบบวงรีหมุนวนซ้าย ส่วนซีกล่างแสดงถึงโพลาไรเซชันแบบวงรีหมุนวนขวา- ระนาบของเส้นศูนย์สูตรของทรงกลม (OS1S2 ) แทนโพลาไรเซชันแบบเส้นตรงทั้งหมด และเนื่องจากใช้มุม  ดังนั้นโพลาไรเซชันที่มุมการโพลาไรซ์ตั้งฉากกันจะแสดงตำแหน่งห่างกัน 180 องศา คืออยู่ฝั่งตรงกันข้ามตามกัน- ที่ส่วนขั้วของทรงกลมแทนโพลาไรเซชันแบบวงกลม โดยขั้วเหนือแสดงโพลาไรซ์แบบวงกลมหมุนวนซ้ายและ ขั้วใต้แสดงโพลาไรซ์แบบวงกลมหมุนวนขวา- สถานะที่อยู่บนเส้นเมริเดียน (เส้นแนวตั้ง) เส้นเดียวกันแสดงถึงการโพลาไรซ์ที่มีมุมทิศค่าเดียวกัน

**แผ่นหน่วงคลื่น**
ทรงกลมปวงกาเรช่วยให้สามารถแสดงปรากฏการณ์ที่เกิดขึ้นเมื่อแสงผ่านแผ่นหน่วงคลื่นได้- แผ่นหน่วงคลื่นแบบครึ่งคลื่น สอดคล้องกับทรงกลมที่มีความสมมาตรของสถานะโพลาไรเซชันรอบเส้นเมริเดียนของแกนกลางของแผ่น- แผ่นหน่วงคลื่นแบบหนึ่งในสี่คลื่น สอดคล้องกับทรงกลมที่มีการหมุน 90° รอบแกนเร็วไปตามเข็มนาฬิกา

**อ้างอิง**
หมวดหมู่:โพลาไรเซชัน
หมวดหมู่:อ็องรี ปวงกาเร
หมวดหมู่:ทรงกลม
หมวดหมู่:อ็องรี ปวงกาเร

* อ็องรี ปวงกาเร
หมวดหมู่:นักปรัชญาวิทยาศาสตร์ชาวฝรั่งเศส
หมวดหมู่:นักคณิตศาสตร์ชาวฝรั่งเศส
หมวดหมู่:นักเรขาคณิตชาวฝรั่งเศส
หมวดหมู่:นักฟิสิกส์ทฤษฎีชาวฝรั่งเศส
จูเซปเป เมอัซซา

จูเซปเป เมอัซซา (Giuseppe Meazza; 23 สิงหาคม 1910 – 21 สิงหาคม 1979) เป็นผู้จัดการทีมฟุตบอลและผู้เล่นชาวอิตาลี ตลอดอาชีพของเขา เขาเล่นให้แก่อินเตอร์มิลานเป็นหลักในคริสต์ทศวรรษ 1930 โดยทำได้ 242 ประตูจาก 365 นัดให้กับสโมสร และคว้าแชมป์เซเรียอา 3 สมัย รวมถึงโคปปาอิตาเลียด้วย หลังจากนั้นเขายังเล่นให้กับเอซีมิลานคู่แข่งร่วมเมืองของอินเตอร์เช่นเดียวกับยูเวนตุสที่เป็นคู่แข่งร่วมเมืองของตูริน นอกเหนือจากการเล่นกับวาเรเซและอาตาลันตา ในระดับทีมชาติ เขาพาอิตาลีคว้าแชมป์ฟุตบอลโลก 2 สมัยติดต่อกัน ใน ค.ศ. 1934 ที่บ้านเกิด และใน ค.ศ. 1938 ในฐานะกัปตันทีม ทำให้มีชื่อติดทีมออลสตาร์ เมอัซซาได้รับการยอมรับอย่างกว้างขวางว่าเป็นหนึ่งในนักฟุตบอลที่ยิ่งใหญ่ที่สุดตลอดกาล และได้รับการยกย่องจากหลาย ๆ คนในแวดวงกีฬาว่าเป็นผู้เล่นที่ยิ่งใหญ่ที่สุดของอิตาลี จูเซปเป ปริสโก และจันนี เบรรา ถือว่าเขาเป็นนักฟุตบอลที่ยิ่งใหญ่ที่สุดตลอดกาล
เมอัซซาเป็น 1 ในผู้เล่นอิตาลีเพียง 4 คนที่คว้าแชมป์ฟุตบอลโลก 2 สมัย ร่วมกับโจวันนี แฟร์รารี, กวีโด มาเซตตี และเอรัลโด มอนเซลโย หลังจากเขาแขวนสตั๊ด เขาทำหน้าที่เป็นผู้ฝึกสอนให้แก่ทีมชาติอิตาลีและแก่สโมสรในอิตาลีหลายสโมสร รวมถึงสโมสรเก่าของเขาอย่างอินเตอร์และอาตาลันตา เช่นเดียวกับโปรปาเตรียและเบชิกทัชของตุรกี เขาเป็นหัวหน้าผู้ฝึกสอนของอิตาลีในโอลิมปิกฤดูร้อน 1952
เนื่องจากทักษะการยิงประตูที่มากมายและความสามารถในการสร้างสรรค์เกม เมอัซซาจึงได้รับสมญานามว่า อิลเจนิโอ ("อัจฉริยะ") จากสื่ออิตาลีตลอดอาชีพของเขา

**อ้างอิง**

**แหล่งข้อมูลอื่น**
หมวดหมู่:บุคคลจากมิลาน
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 1934
หมวดหมู่:ผู้เล่นในฟุตบอลโลก 1938
หมวดหมู่:ผู้เล่นในชุดชนะเลิศฟุตบอลโลก
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมฟุตบอลทีมชาติอิตาลี
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมฟุตบอลในซือเปร์ลีก
ทรงกลมบล็อค

ทรงกลมบล็อค
ใน กลศาสตร์ควอนตัม และ การคำนวณเชิงควอนตัม ทรงกลมบล็อค (Bloch sphere) ตั้งชื่อตามนักฟิสิกส์ชาวสวิส เฟลิกซ์ บล็อค (Felix Bloch) เป็นรูปแบบการแสดงเชิงเรขาคณิตของปริภูมิสถานะบริสุทธิ์ของระบบควอนตัมระดับพลังงานสองขั้น (คิวบิต qubit) บนทรงกลมหนึ่งหน่วย
กลศาสตร์ควอนตัมมีโครงสร้างทางคณิตศาสตร์อยู่ในปริภูมิฮิลเบิร์ต (Hilbert space) หรือ ปริภูมิฮิลเบิร์ตแบบโปรเจคทีฟ (Projective Hilbert space) โดยสถานะบริสุทธิ์ของระบบควอนตัมมีลักษณะที่สอดคล้องกับปริภูมิย่อย 1 มิติของปริภูมิฮิลเบิร์ตที่สอดคล้องกัน
โดยการซ้อนทับกันของสถานะบริสุทธิ์สองสถานะที่ตั้งฉากกัน ดังนั้นสถานะที่บริสุทธิ์ของคิวบิตจึงสามารถแสดงเป็นจุดบนทรงกลมบล็อคได้
สถานะบริสุทธิ์ใด ๆ  ของคิวบิตสามารถแสดงได้โดยการซ้อนทับของ  และ  ดังนี้
 
ถ้า  ในสมการนี้ถูกมองว่าเป็นพิกัดเชิงขั้วของจุดบนทรงกลมบล็อค  สามารถแสดงได้ดังรูปด้านขวา
ด้วยเหตุผลทางประวัติศาสตร์ทรงกลมบล็อคที่ใช้ในทางทัศนศาสตร์เพื่อแสดงสถานะของโพลาไรเซชันจะถูกเรียกว่าทรงกลมปวงกาเร

**คำนิยาม**
เมื่อพิจารณาจากฐานที่ตั้งฉากกัน สถานะบริสุทธิ์ใด ๆ ในระบบสองสถานะ  สามารถแสดงด้วยการวางซ้อนเวกเตอร์ฐาน ,  (ผลรวมของค่าสัมประสิทธิ์เชิงซ้อน) เวกเตอร์พื้นฐาน ,  สำหรับค่าสัมประสิทธิ์ของเฟสมีความสำคัญทางกายภาพสำหรับความแตกต่างเท่านั้น ด้วยเหตุนี้  จึงให้สัมประสิทธิ์เป็นจำนวนจริงที่ไม่เป็นลบ
นอกจากนี้จากเงื่อนไขการทำให้เป็นบรรทัดฐาน ได้ว่า 
จากที่กล่าวมา  สามารถเขียนเป็น
 
ในที่นี้ , 
เมื่อ  เป็น ,  แล้ว  สามารถเป็นค่าใดก็ได้ แต่เป็นจุดเดียวกันบนทรงกลมบล็อค และการแสดงด้วยทรงกลมบล็อคจะเหมือนกันเสมอ

**ดูเพิ่ม**
 กลศาสตร์ควอนตัม- คอมพิวเตอร์ควอนตัม- คิวบิต

**อ้างอิง**
หมวดหมู่:กลศาสตร์ควอนตัม
หมวดหมู่:ทรงกลม
หมวดหมู่:ศูนย์กีฬา

โปรดทราบว่าสิ่งอำนวยความสะดวกด้านกีฬาหลายแห่งมีคำว่า "คอมเพล็กซ์" อยู่ในชื่อ บทความเกี่ยวกับอาคารแต่ละหลังที่เรียกว่า "คอมเพล็กซ์" ควรอยู่ในหมวดหมู่ที่เหมาะสมใน สถานที่จัดกีฬา

ศูนย์กีฬา
หมวดหมู่:ย่านแบ่งตามประเภท
เมทริกซ์มึลเลอร์

เมทริกซ์มึลเลอร์ (Mueller matrix) เป็นเมทริกซ์ที่มี 4 แถว 4 หลัก ถูกเสนอขึ้นโดยฮันส์ มึลเลอร์ ในช่วงทศวรรษที่ 1940 เพื่อจัดการการคำนวณของตัวแปรเสริมสโตกส์ ที่แสดงถึงโพลาไรเซชันของแสง
ผลจากส่วนประกอบเชิงแสงต่าง ๆ สามารถถูกจำลองขึ้นได้ด้วยการใช้วิธีการคำนวณด้วยเมทริกซ์มึลเลอร์ เมทริกซ์ 4x4 นี้เป็นรูปแบบที่ใช้ซึ่งใช้ได้ทั่วไปกว่าเมทริกซ์โจนส์
แสงไม่มีโพลาไรซ์ หรือโพลาไรซ์บางส่วนจะต้องคำนวณโดยใช้เมทริกซ์มึลเลอร์ ในขณะที่แสงโพลาไรซ์ทั้งหมดสามารถประมวลผลได้ด้วยทั้งเมทริกซ์มึลเลอร์และเมทริกซ์โจนส์

**คำนิยาม**
ถ้าลำแสงอยู่ในสถานะซึ่งกำหนดโดย เวกเตอร์สโตกส์  ผ่านองค์ประกอบแสงที่กำหนดโดยเมทริกซ์มึลเลอร์  สถานะที่ได้เป็น  จะคำนวณได้โดย
หากลำแสงผ่านองค์ประกอบทางแสง M1 ตามด้วยองค์ประกอบ M2 และ M3 แล้ว สามารถเขียนเป็น
 
เนื่องจากการคูณเมทริกซ์มีสมบัติการเปลี่ยนหมู่ เราจึงเขียนได้ว่า:
การคูณเมทริกซ์ไม่มีสมบัติการสลับที่ ดังนั้นโดยทั่วไป:
 

**คำอธิบาย**
ต่อไปนี้จะแสดงตัวอย่างองค์ประกอบทางแสงแต่ละชนิดซึ่งแสดงโดยเมทริกซ์มึลเลอร์

**สสารไอโซทรอปิกที่ไม่มีการดูดกลืน**
 สำหรับในพื้นที่ว่างหรือในสสารไอโซโทรปิกซึ่งไม่เกิดการดูดกลืนทางแสงจะได้เมทริกซ์มึลเลอร์เป็นเมทริกซ์เอกลักษณ์
 

**สสารไอโซทรอปิกที่มีการดูดกลืน**
 สสารไอโซทรอปิกที่มีค่าความส่งผ่าน T (0(ISBN 0-8194-5868-6)- E. Hecht, Optics, 2nd ed., Addison-Wesley (1987). 0-201-11609-X (ISBN 0-201-11609-X)- W.A. Shurcliff Polarized Light: Production and Use (1980) สำนักพิมพ์มหาวิทยาลัยฮาร์วาร์ด 978-0317080513
หมวดหมู่:โพลาไรเซชัน
หมวดหมู่:เมทริกซ์
ท่าอากาศยานนานาชาติพัณฑารนายกะ

ท่าอากาศยานนานาชาติพัณฑารนายกะ หรือ ท่าอากาศยานนานาชาติปัณฏาระนายักกะ (Bandaranaike International Airport, BIA; translit=Bandāranāyaka Jātyantara Guvantoṭupaḷa; translit=Paṇṭāranāyakka Carvatēca Vimāṉa Nilaiyam) VCBI เป็นท่าอากาศยานนานาชาติหลักของประเทศศรีลังกา ตั้งชื่อตามอดีตนายกรัฐมนตรี โซโลมัน วัยสฏ์ ริชเว ฑยัส พัณฑารนายกะ (1899–1959) ตั้งอยู่ในย่านชานเมืองเนกอมโบ abbr=off ทางตอนเหนือของเมืองหลวงเก่าและศูนย์กลางเศรษฐกิจ โคลอมโบ ท่าอากาศยานอยู่ภายใต้การดูแลขององค์การบริการท่าอากาศยานและการบินศรีลังกา จก. (Airport and Aviation Services (Sri Lanka) Ltd) และเป็นฮับของสายการบินศรีลังกันแอร์ไลส์ สายการบินประจำชาติของศรีลังกา นอกจากพัณฑารยนายกะแล้ว โคลอมโบยังมีอีกสนามบินคือท่าอากาศยานนานาชาติรัตมลานะ
เริ่มแรก ท่าอากาศยานเป็นลานบินของกองทัพอากาศอังกฤษในปี 1944 สมัยสงครามโลกครั้งที่สอง ในชื่อ อาร์เอเอฟเนกอมโบ (RAF Negombo) โดยมี No. 45 Squadron RAF (1946–49),p=40 No. 232 Squadron RAF (1945),p=75 No. 249 Squadron RAF (1950)p=78 และ No. 1303 Flight RAF (1945–46)p=84 ประจำตามลำดับ ในปี 1957 นายกรัฐมนตรีโซโลมัน วัยสฏ์ ริชเว ฑยัส พัณฑารนายกะ ได้รื้อถอนแอร์ฟีลด์ของอังกฤษออกจากศรีลังกาทั้งหมด ส่วนลานบินนี้กองทัพอากาศหลวงซีลอน (Royal Ceylon Air Force; RCyAF) ได้รับช่วงดูแลต่อ และเปลี่ยนชื่อเป็น กฏุนายกะ (Katunayake) ซึ่งบางส่วนของท่าอากาศยานในปัจจุบันยังคงใช้งานเป็นลานบินของกองทัพ ในปี 1964 อนิล มุเนสิงหะ รัฐมนตรีกระทรวงการขนส่ง เริ่มต้นการก่อสร้างท่าอากาศยานแห่งใหม่มาแทนที่รัตมลานะ โดยได้รับทุนช่วยเหลือจากแคนาดา ท่าอากาศยานใหม่นี้สร้างแล้วเสร็จในปี 1967 แอร์ซีลอน สายการบินแห่งชาติ เริ่มต้นบินเที่ยวบินระหส่างประเทศจากทีาอากาศยานด้วย ฮอกเกอร์ ซิดดะลี ไทรเดินท์ และ วีซีเท็น ลำที่เช่ามาจากองค์การอากาศยานอังกฤษ (BAC) ภายใต้องค์การสายการบินโพ้นทะเลอังกฤษ (BOAC)  ท่าอากาศยานเปลี่ยนชื่อเป็นชื่อของนายกรัฐมนตรีพัณฑารนายกะในปี 1970 ต่อมาเปลี่ยนชื่อใหม่เป็นท่าอากาศยานนานาชาติกฏุนายกะ (Katunayake International Airport) ในปี 1977 ก่อนจะเปลี่ยนกลับมาใช้ชื่อของพัณฑารนายกะอีกครั้งในปี 1995

**อ้างอิง**

**บรรณานุกรม**
cite book |last1=Jefford |first1= C.G. |title= RAF Squadrons. A comprehensive record of the movement and equipment of all RAF squadrons and their antecedents since 1912 |url=https://archive.org/details/rafsquadronscomp0000jeff |year=1988 |publisher= Airlife |location= Shrewsbury |isbn= 1-85310-053-6 
*cite book |last1=Lake |first1=A |title= Flying units of the RAF |url=https://archive.org/details/flyingunitsofraf0000lake |year=1999 |publisher= Airlife |location= Shrewsbury |isbn= 1-84037-086-6 
หมวดหมู่:ท่าอากาศยานในประเทศศรีลังกา
เอทเวนตีโฟร์

เอทเวนตีโฟร์ (A24) เป็นบริษัทธุรกิจบันเทิงอิสระสัญชาติ อเมริกัน ที่เชี่ยวชาญด้านการผลิตภาพยนตร์และรายการโทรทัศน์รวมไปถึงการจัดจำหน่ายเผยแพร่ภาพยนตร์ สำนักงานใหญ่ตั้งอยู่ที่แมนแฮตตัน นครนิวยอร์ก บริษัทก่อตั้งขึ้นในปี 2012 ภายใต้ชื่อ เอทเวนตีโฟร์ฟีลม์ โดย แดเนียล แคตส์, เดวิด เฟนเคล และ จอห์น ฮอดจ์ ต่อมาได้เปลี่ยนชื่อเป็น เอทเวนตีโฟร์ ในปี 2016 และเข้าสู่ข้อตกลงการจัดจำหน่ายสื่อบันเทิงร่วมกับ แอปเปิลทีวี+ , โชว์ไทม์เน็ทเวิร์ก (ในเครือพาราเมาต์) และ แอมะซอนไพรม์ โดยมีภาพยนตร์เรื่องแรกคือ A Glimpse Inside the Mind of Charles Swan III ที่นำออกฉายในโรงภาพยนตร์เมื่อวันที่ 8 กุมภาพันธ์ 2013 ในปีเดียวกันนั้นเองบริษัทได้รับการยอมรับในทวีปอเมริกาเหนือจากการเป็นผู้เผยแพร่ภาพยนตร์เรื่อง กิน เที่ยว เปรี้ยว ปล้น
เอเทวนตีโฟร์ เริ่มเป็นที่รู้จักไปทั่วโลกจากการเผยแพร่และผลิตภาพยนตร์อิสระ, ภาพยนตร์นอกกระแสหรือภาพยนตร์ที่ใช้ทุนสร้างต่ำแต่กลับประสบความสำเร็จอย่างสูงและได้รับคำชื่นชมจากนักวิจารณ์รวมถึงได้รับรางวัลต่างๆ เช่นเรื่อง ใครสักคนบนโลกใบนี้ (2013), พิศวาสจักรกลอันตราย (2014), รูม ขังใจไม่ยอมไกลกัน (2015), มูนไลท์ (2016), เลดี้เบิร์ด (2017), ยากจัง เป็นสาว ม. สอง (2018), เพชรซ่อนเหลี่ยม (2019), มินาริ (2020), ลุงครับ "รัก" คืออะไร? (2021), ซือเจ๊ทะลุมัลติเวิร์ส (2022) และ เหงา เท่า วาฬ (2022)
ในงานประกาศผลรางวัลออสการ์ ครั้งที่ 95 อทเวนตีโฟร์ ได้รับการบันทึกว่าเป็นค่ายภาพยนตร์แห่งแรกที่นำภาพยนตร์ออกฉายและได้รับรางวัลออสการ์ครบทั้ง 6 สาขารางวัลใหญ่ภายในปีเดียวกัน จากเรื่อง ซือเจ๊ทะลุมัลติเวิร์ส และ เหงา เท่า วาฬ

**อ้างอิง==
วิธีการคำนวณของโจนส์

วิธีการคำนวณของโจนส์ (Jones calculus) เป็นรูปแบบการคำนวณแบบหนึ่งที่ช่วยให้สามารถอธิบายสถานะของโพลาไรเซชันของคลื่นแม่เหล็กไฟฟ้า ตั้งชื่อตามชื่อ โรเบิร์ต เคลิร์ก โจนส์ (Robert Clark Jones) ซึ่งได้ให้นิยามไว้ในปี 1941 เมื่อใช้รูปแบบการคำนวณนี้ สถานะของแสงโพลาไรซ์จะแสดงด้วย เวกเตอร์โจนส์ (Jones vector) และองค์ประกอบทางแสงเชิงเส้นจะแสดงด้วย เมทริกซ์โจนส์ (Jones matrix) เวกเตอร์โจนส์ของแสงที่ออกจากระบบหนึ่ง ๆ จะคำนวณได้จากผลคูณของเมทริกซ์โจนส์ของระบบกับเวกเตอร์โจนส์ของแสงขาเข้า
รูปแบบการคำนวณนี้ใช้ประโยชน์ได้ดีสำหรับแสงโพลาไรซ์ทั้งหมดเท่านั้น ในการอธิบายแสงโพลาไรซ์บางส่วนจะใช้เวกเตอร์สโตกส์ และ เมทริกซ์มึลเลอร์

**คำนิยาม**
ในงานวิจัยต้นฉบับของโจนส์ เขาได้พิจารณากรณีของระนาบคลื่นแม่เหล็กไฟฟ้าที่มีการโพลาไรซ์ทั้งหมด และกำหนดสถานะของแสง ณ จุดหนึ่ง ๆ จากเวกเตอร์ของจำนวนเชิงซ้อน
 
โดย  และ  เป็นส่วนประกอบของสนามไฟฟ้าของคลื่นตามแกน x และ y อย่างไรก็ตาม ตัวแปรที่สำคัญที่สุดในการอธิบายสถานะของโพลาไรเซชันคือความแตกต่างของเฟส  และแอมพลิจูดของสนามไฟฟ้า  โดยปกติแล้ว จะเลือกจุดที่ทำหน้าที่เป็นตัวอ้างอิงความเข้มและเฟส และได้ว่า
 
โดยที่เวกเตอร์โจนส์ถูกนิยามโดย
 

**ตัวอย่างของเวกเตอร์โจนส์**

**การเปรียบเทียบกับในควอนตัม**
อย่างเป็นทางการ เวกเตอร์โจนส์เป็นเวกเตอร์ของ ℂ2 เช่นเดียวกับเวกเตอร์สถานะ ที่ใช้สำหรับในกลศาสตร์ควอนตัม การเปรียบเทียบนี้มาจากข้อเท็จจริงที่ว่าโฟตอนสามารถมีสถานะเฮลิซิตีได้สองสถานะ ดังนั้นเราจึงสามารถสานความเชื่อมโยงระหว่างการคำนวณทั้งสองสายนี้ ซึ่งแสดงด้วยการใช้สัญกรณ์บรา-เค็ท ที่ทำกันทั่วไปในทัศนศาสตร์เชิงควอนตัม เพื่อแสดงถึงสถานะของโพลาไรซ์ของแสง ตารางด้านล่างนี้แสดงรายละเอียดความเชื่อมโยงระหว่างการคำนวณทั้งสอง

**ตัวอย่างเมทริกซ์โจนส์**
หากระบบเชิงแสงถูกหมุนรอบแกนเชิงแสงเป็นมุม  เมทริกซ์โจนส์สำหรับระบบหมุน  ได้มาจากเมทริกซ์ของระบบที่ไม่ได้หมุนโดยการแปลงดังนี้:
 
 โดยที่
  

**บทความที่เกี่ยวข้อง**
 โพลาไรเซชัน- โพลาไรเซอร์- แผ่นหน่วงคลื่น- เมทริกซ์มึลเลอร์- ตัวแปรเสริมสโตกส์- ทรงกลมปวงกาเร

**อ้างอิง**

**อ่านเพิ่มเติม**
 E. Collett, Field Guide to Polarization, SPIE Field Guides vol. FG05, SPIE (2005) 0-8194-5868-6- E. Hecht, Optics, 2d ed., Addison-Wesley (1987) 0-201-11609-X- Frank L. Pedrotti, S.J. Leno S. Pedrotti, Introduction to Optics, 2d ed., Prentice Hall (1993) 0-13-501545-6-  Document présentant le formalisme de Jones, et application à l'interférométrie
หมวดหมู่:โพลาไรเซชัน
หมวดหมู่:เมทริกซ์
กีฬาแบดมินตันในซีเกมส์ 2023

การแข่งขัน แบดมินตัน ใน ซีเกมส์ 2023 จัดขึ้นที่ แบดมินตัน ฮอลล์, พหุกีฬาสถานชาติมรดกเตโช ในกรุง พนมเปญ, ประเทศกัมพูชา ตั้งแต่วันที่ 8 ถึง 16 พฤษภาคม พ.ศ. 2566. ตัวเกมจะมีทั้งหมด 8 ประเภท, 2 ในประเภทเดี่ยว, 3 ในประเภทคู่ และ 3 อีเวนต์สำหรับประเภททีม.

**สรุปตารางเหรียญรางวัล**

**ผู้ได้รับเหรียญรางวัล**

**อ้างอิง**
หมวดหมู่:ซีเกมส์ 2023
2566
หมวดหมู่:แบดมินตันในปี พ.ศ. 2566
กีฬามวยสากลในซีเกมส์ 2023

การแข่งมวยสากลในซีเกมส์ 2023 จัดขึ้นในพนมเปญ ประเทศกัมพูชา

**สรุปเหรียญรางวัล**

**ตารางเหรียญ**

**ผู้ได้รับเหรียญรางวัล**

**ชาย**

**หญิง**

**อ้างอิง**
มวยสากล
2023
หมวดหมู่:ย่านแบ่งตามประเภท

ย่าน ไม่ใช่คำที่ใช้กันทั่วไป ดูคำอื่น ๆ เช่น เขต, ชุมชน

หมวดหมู่:ประเภทชุมชน
*
หมวดหมู่:ประเภทชุมชน

หมวดหมู่นี้มีไว้สำหรับชุมชนหลายประเภทที่กล่าวถึงในวิกิพีเดีย และเป็นหมวดหมู่ย่อยของ :หมวดหมู่:ชุมชน
สำหรับบทความเกี่ยวกับชุมชนเฉพาะ โปรดดูที่ :หมวดหมู่:กลุ่มชุมชน
สำหรับบทความและหมวดหมู่ย่อยที่เกี่ยวกับ หัวข้อชุมชน โปรดดูที่ :หมวดหมู่:ชุมชน
หมวดหมู่:ชุมชน
หมวดหมู่:กลุ่มชุมชน
ช
แสงอาพันธ์

ภาพของแสงอาพันธ์ (ขวา) และแสงอนาพันธ์ (ซ้าย)
แสงอาพันธ์ (coherent light) หมายถึงแสงที่มีความเป็นอาพันธ์ 
แสงโดยทั่วไปในธรรมชาติเกิดจากสถานะต่าง ๆ ผสมปนเปกันไป จึงไม่ใช่แสงอาพันธ์ โดยทั่วไปแสงที่ไม่ใช่แสงอาพันธ์อาจเรียกว่า แสงอนาพันธ์ (incoherent light)
แม้ว่าจะไม่มีแสงที่สอดคล้องกันในอุดมคติ แต่เราสามารถพยายามสังเคราะห์แสงลักษณะเช่นนั้นได้ด้วยวิธีการต่าง ๆ เช่น แสงเลเซอร์ ถือเป็นสิ่งที่เข้าใกล้เคียงอุดมคตินั้นมาก
ความเข้มของแสงเมื่อนำลำแสงอาพันธ์มาซ้อนทับกันนั้นโดยทั่วไปจะมีความแตกต่างไปจากผลรวมของความเข้มของแสงโดยทั่วไป เนื่องจากเกิดการแทรกสอดกันของคลื่น นอกจากนี้ยังอาจพิจารณาสมบัติอื่นของคลื่น เช่น โพลาไรเซชัน

**บทความที่เกี่ยวข้อง**
 คลื่น- อาพันธ์- เลเซอร์- โพลาไรเซชัน- เฟส- การแทรกสอด

**อ้างอิง**
 『物理学辞典』培風館 (1984)- 森田隆二「コヒーレンスって何？」応用物理, 79 (2010), 352.
หมวดหมู่:ทัศนศาสตร์
หมวดหมู่:การแทรกสอด
ความลับที่หุบเขาบอสคูมบ์

"ความลับที่หุบเขาบอสคูมบ์" (The Boscombe Valley Mystery) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ และเป็นเรื่องสั้นลำดับที่ 4 ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ตีพิมพ์ครั้งแรกในนิตยสารสแตรนด์ในเดือนตุลาคม ค.ศ. 1891

**ประวัติการตีพิมพ์**
"ความลับที่หุบเขาบอสคูมบ์" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนตุลาคม ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนพฤศจิกายน ค.ศ. 1891 ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์ เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true 
*ความลับที่หุบเขาบอสคูมบ์
หมวดหมู่:เรื่องสั้นเชอร์ล็อก โฮมส์
อาอุล

ไฟล์:Tsori Towers (Ingushetia).jpg|thumb|อาอัลยุคกลาง ทโซรี ในอินกุสเชติยา
อาอุล (k'yazdh; evla; eyla; აულ; аул) เป็นรูปแบบหนึ่งของเมืองหรือหมู่บ้านที่มีป้อมปราการล้อมรอบ พบในแถบเทือกเขาคอเคซัส และรัฐอดีตโซเวียตในเอเชียกลาง คำว่าอาอุลมีที่มาจากคำเติร์ก แปลว่า "หมู่บ้าน" เช่นเดียวกับในคาซัคสถาน อาเวิล (ауыл / auyl) เป็นคำแปลว่า "หมู่บ้าน" และใช้ในบริบทของพรรคการเมืองของเกษตรกร
หมู่อาอุลในสวาเนที ประเทศจอร์เจีย ได้รับการขึ้นทะเบียนเป็นแหล่งมรดกโลกยูเนสโก

**อ้างอิง**
หมวดหมู่:หมู่บ้าน
หมวดหมู่:เทือกเขาคอเคซัส
ภาพถ่ายครัวสีเหลืองในยูเครน

ในเดือนมกราคม พ.ศ. 2566 ยัน ดอบรอนอซอว์ ช่างภาพนักข่าวชาวยูเครน ได้ถ่ายภาพที่แสดงให้เห็นถึงผลของการโจมตีทางอากาศของรัสเซียใส่บ้านของมือคัยลอ กอแรนอว์สกึย ผู้ฝึกสอนมวยชาวยูเครนในเมืองดนีปรอ ภาพถ่ายดังกล่าวได้รับการแชร์ออนไลน์อย่างกว้างขวางในชื่อ ภาพถ่ายครัวสีเหลืองในยูเครน

**ภูมิหลัง**
ออลฮาและมือคัยลอ กอแรนอว์สกึย กับลูกสาวสองคนอาศัยอยู่ในอาคารสูง 9 ชั้นในเมืองดนีปรอ ประเทศยูเครน มือคัยลอ (Михайло Кореновський) เป็นผู้ฝึกสอนนักมวยของแคว้นดนีปรอแปตร็อวสก์

**เหตุการณ์**
ภาพถ่ายครัวสีเหลืองในยูเครน เป็นภาพที่ยัน ดอบรอนอซอว์ ถ่ายจากโดรนเมื่อวันที่ 15 มกราคม พ.ศ. 2566 ในตอนแรกดอบรอนอซอว์ถ่ายภาพครัวนี้โดยไม่ใช้โดรน แต่หลังจากที่ตรวจดูผลงานของตัวเองในวันนั้นแล้ว เขาก็กลับไปยังสถานที่ดังกล่าวเพื่อถ่ายภาพใหม่ด้วยโดรน ภาพถ่ายนี้บันทึกสภาพความเสียหายที่เกิดจากการโจมตีทางอากาศอย่างรุนแรงใส่ห้องครัวของครอบครัวกอแรนอว์สกึย กองทัพยูเครนระบุว่าอาวุธที่ใช้ในการโจมตีครั้งนี้คือขีปนาวุธประเภท Kh-22 จากรัสเซีย ภาพถ่ายดังกล่าวได้รับการแชร์ออนไลน์อย่างกว้างขวางในเดือนมกราคม พ.ศ. 2566
มือคัยลอเสียชีวิตจากการถูกโจมตี ส่วนออลฮาและลูก ๆ ของทั้งสองออกไปซื้อของในเวลานั้นและไม่ได้รับอันตราย

**การตอบรับเชิงวิจารณ์**
ภาพถ่ายครัวสีเหลืองในยูเครน ดึงดูดความสนใจและกระตุ้นการสะท้อนคิดจากบรรดาผู้ใช้สื่อสังคม เนื่องจากความเปรียบต่างอย่างเห็นได้ชัดระหว่างสิ่งปกติกับสิ่งผิดปกติ กล่าวคือ ชีวิตประจำวันในครัวที่ดูสบาย ๆ ถูกล้อมกรอบด้วยหายนะอย่างฉับพลันและสิ้นเชิงอันเกิดจากการโจมตีของรัสเซีย ซอยา ยารอช สมาชิกรัฐสภายูเครน แสดงความคิดเห็นเกี่ยวกับภาพถ่ายนี้ว่า "ที่นี่ผู้คนทำกับข้าว พูดคุย ฉลองวันหยุด หัวเราะ ถกเถียง ... นี่คือบาดแผลบนร่างกายของยูเครนและลูกหลานยูเครน บาดแผลในบ้านของพวกเรา"

**อ้างอิง**
หมวดหมู่:ภาพถ่าย
หมวดหมู่:ภาพถ่ายสี
หมวดหมู่:ภาพถ่ายสงคราม
หมวดหมู่:ภาพถ่ายในประเทศยูเครน